description: До една трета от средствата ще бъдат използвани за кредитиране на иновативни проекти.

title: Банката за развитие получи 150 млн евро за финансиране на малки и средни компании

maintext:
Фотограф: Надежда Чипева
Българска банка за развитие (ББР) получи 150 млн. евро от Европейската инвестиционна банка (ЕИБ) за финансиране на проекти на малки и средни компании, съобщиха от финансовата институция. Средствата са отпуснати с подкрепата на ЕС чрез гаранция от Европейския фонд за стратегически инвестиции, част от Инвестиционния план за Европа (известен като планът "Юнкер").Споразумението беше подписано днес от изпълнителния директор на ББР Ангел Геков и Флавия Паланца, директор за Централна и Югоизточна Европа в ЕИБ. Това е и първият договор за финансиране по плана, по който ЕИБ предоставя финансиране в България.До една трета от средствата ще бъдат използвани от ББР за кредитиране на иновативни проекти. Другата част от финансирането ще бъде фокусирана в подкрепа на проекти в райони с висока безработица, както и в рамките на инициативата за младежка заетост или за проекти на стартиращи компании.Минимум половината от заема ще бъде разпределен чрез банки-партньори или други финансови посредници. Целта на споразумението е да подобри достъпа на малките и средните предприятия в България до дългосрочно финансиране при по-изгодни условия.


title: СССР се спомина на опашките за салам

maintext:
Можеше ли да се предотврати разпадането на СССР?
Всъщност руското общество не обърна почти никакво внимание на споразумението, подписано в Беловежката гора. В последните месеци на 1991 година мнозина бяха убедени, че е крайно време да се преодолее пълната парализа на съюзната власт, която цареше от години.
Митът, че Борис Елцин, Леонид Кравчук и Станислав Шушкевич по злодейски начин са унищожили СССР по време на тайната им среща в резиденцията Вискули в Беловежката гора край Брест, е едно от най-масово разпространените вярвания в днешна Русия. Както и слухът, че тримата, които през декември 1991 подписаха Споразумението за създаване на Организацията на независимите държави /ОНД/, са били толкова пияни, че дори и не разбрали какво вършат.В действителност ръководителите на трите републики подписват некролога на вече споминалия се Съветски съюз. В началото на декември 1991 той продължава да съществува почти само на хартия. Последният шанс за запазването на съюза под някаква форма де факто е проигран от превратаджиите на Държавния комитет за извънредните ситуации /ГКЧП/. Техният опит да превземат властта окончателно погребва подготвяния от президента Михаил Горбачов нов съюзен договор, който е трябвало да бъде подписан в края на август.Днес, 25 години по-късно, става ясно, че не е имало как да се прекрати разпадането на съветската империя. Тогавашният президент на Литва Витаутас Ландсбергис доста обхватно описва събитията през 1991 година. "Балтийските държави вече бяха обявили, че напускат СССР и нямат намерение да подписват никакъв нов договор. Същата линия поддържаха и кавказките републики като Грузия, която също обяви своята пълна независимост".Когато човек прекарва по-голямата част от времето си по опашки за пазаруване или се блъска сред множеството хора, желаещи да си набавят талони за водка или цигари, факт, който изглежда забравен от мнозина в днешна Русия, той неизбежно предпочита яснотата, пък била тя и горчива, пред безкрайната неизвестност и хаоса. А в загиващия СССР цареше именно хаос. Затова днешното дълбоко убеждение на мнозинството руснаци, че СССР е можел да бъде запазен, противоречи на истинските факти.Нито едно общество не е в състояние на два пъти да преживее разпадането на своята държава в рамките на един и същ век, без да преживее сериозна психическа травма. Затова няма място за никакво злорадство. Факт е обаче, че руснаците днес идеализират онзи СССР. Но това беше държава на потиснати хора с много скромни желания;От гледна точка на съвременния руски гражданин трагедиите на миналото нямат никакво отношение към "страната, която ни откраднаха". Само че това не е вярно. Тихата, скучна и относително спокойна епоха на застоя беше реакция на ужасите от Ленинско-Сталинския СССР и време, в което мнозина осъзнаха, че комунистическият експеримент е неуспешен. Хората престанаха да вярват в идеята за "ново общество", заради което бяха принесени в жертва милиони човешки съдби. Още с края на Хрушчовата ера престана да има и смисъл от съществуването на СССР. Съюзът се спомина на опашките за салам и други дефицитни стоки."И Руската империя, и Съветският съюз се разпаднаха поради слабостта на върховната власт, а не защото е имало някакъв сериозен проблем в държавата!" Това е мотото на новата историческа доктрина, следвана от президента Путин и министъра на културата Мединский. Какво искат да ни внушат с това? Че ако искаш да спасиш страната си, трябва да се подчиняваш на властта.Опасявам се, че хората от руската върхушка така и не са се поучили от разпадането на Съветския съюз. Те си мислят, че могат да измамят и променят историята. Декларират прагматизъм, но си остават чисти романтици. За разлика от тях Елцин, Шушкевич и Кравчук се оказаха реалисти. През 1991 те направиха решителна крачка към бъдещето. То не се оказа толкова розово, колкото се очакваше, но все още предлага шансове да станем свободни хора. Главното е да разберем, че никой на никого не е откраднал страната.

fasttext_language: bg


description: "Кой ще взема мандата, кой ще го дава и кой ще прави служебен кабинет - това са дребнотемия. Най-добре е за България да има отговорно мнозинство в 44-ия парламент, което да проведе реформите, в които 43-ият се провали. Нищо повече", заяви Радан Кънев.

title: За Радан Кънев въртележката с мандатите и служебното правителство са дребнотемия

maintext:
Радан Кънев
Фотограф: Юлия Лазарова
Лидерът на ДСБ Радан Кънев определи като дребнотемия конституционната процедура по връчването на мандатите за съставяне на правителство в рамките на този парламент, както и сформирането на бъдещото служебно правителство. За него най-важният въпрос бил кога ще бъдат предсрочните парламентарни избори и какво управление ще има страната след тях."Кой ще взема мандата, кой ще го дава и кой ще прави служебен кабинет - това са дребнотемия. Най-добре е за България да има отговорно мнозинство в 44-ия парламент, което да проведе реформите, в които 43-ият се провали. Нищо повече", заяви Кънев пред журналисти в парламента.Лидерът на ДСБ разкритикува и Росен Плевнелиев, и Румен Радев - първият не включил в дневния ред на заседанието на Консултативния съвет за национална сигурност въпроси за срещи на НАТО в началото на 2017 г., а вторият не участвал в активен дебат по темата."Българският консенсус по политиката за отбрана и сигурност бе разклатен от популистки изявления на кандидати по време на предизборната кампания. И леви, и десни, и националистически партии имат нужда от обща позиция по въпросите на сигурността и отбраната. Няма съмнение, че нашата сигурност е в НАТО. В един консенсус за отбраната и сигурността трябва да участват днешните управляващи, днешната опозиция и утрешният президент", заяви Кънев. Той обобщи: "Цялата история с въртележката и мандатите е дребнотемие. Националната сигурност обаче не е дребнотемие."Кънев заяви още, че няма да участва в кампанията на БСП, която се заиграва със "страховете на хората" покрай бежанците. Социалистите искат извънредно заседание на парламента по темата.


title: Не кабинетът, а Бокова изтъргувала позиции на България в ООН, твърди външният министър

maintext:
Даниел Митов
Фотограф: Анелия Николова
"Самият г-н Вигенин (външен министър в кабинета "Орешарски - бел. ред) направи смени и повишавания, ротации, именно в последния момент извън всякакъв график и нормалност. Ние се движим в графика, определен от началото на годината и по наредбата, подписана от самия Вигенин. Никакъв посланик не е бил назначен след оставката на правителството. Заминалите сега са с процедури, започнали през март - април", каза той.
всички положения това ще лежи на плещите на един бъдещ кабинет", допълни той като не изключи възможността определянето на новия еврокомисар да бъде направено и от служебен кабинет.
България се е отказала да бъде непостоянен член на Съвета за сигурност на ООН през 2018 и 2019 г. в сделка с Полша, която на свой ред се ангажирала да подкрепи Ирина Бокова за поста генерален секретар на организацията. Уговорката била направена от самата Бокова, а докладни с обосновка на този ход от екипа й се пазят в Министерския съвет.Това разказа пред БНР външният министър в оставка Даниел Митов. Междувременно в Народното събрание БСП обвини лидера на ГЕРБ и премиер в оставка Бойко Борисов в поредното национално предателство. Според версията на социалистите правителствотое оттеглило кандидатурата на България за непостоянен член на Съвета за сигурност в сделка с Полша, като взамяна еврокомисарят в оставка Кристалина Георгиева щяла да оглави Програмата за развитие на ООН (ПРООН)."Когато правителството на Орешарски номинира Бокова за генерален секретар на ООН, тя тръгна да прави кампания и през ноември 2014 г. се срещна с полския външен министър. Полша е изразила готовност да подкрепи нейната кандидатура срещу размяна на подкрепа на България..(не се разбира - бел. ред.)..", каза Митов."Този ход е препоръчан от екипа на Бокова, има докладни и история на този казус," допълни тойи уточни, че дипломатическите обещания трябва да се спазватОсвен това, според външния министър през 2018 г. България ще председателства Съвета на ЕС и трябва да фокусира възможностите и усилията в тази посока. "Когато е кандидатствано за непостоянен член на Съвета за сигурност , не е изчислявано кога ще е българското председателство. Бяхме обвинявани, че не сме работили за Бокова, но ето че сме направили усилия в тази посока", продължи Митов и нарече изказванията на представители на БСП "свръхполитизирани спекулации, които не заслужават внимание".Митов отрече и обвиненията на левицата, че предприема дипломатически назначения в последния момент.Митов изрази мнение, че в политическата ситуация в момента няма ресурс за излъчването на кандидат за нов български еврокомисар след оставката на Кристалина Георгиева. "Трудно ми е да си представя, че в момента има ресурс да бъде излъчен кандидат. При


description: За поредна година се оказва, че опитите да се фалшифицират банкноти в България са съсредоточени основно върху купюра от 20 лв. Все пак като цяло броят на откритите неистински банкноти е малък. Това се вижда от отчета на БНБ за първото полугодие, внесен в Народното събрание.

title: Банкнотата от 20 лв. продължава да е най-фалшифицирана

maintext:
Фотограф: Надежда Чипева
За поредна година се оказва, че опитите да се фалшифицират банкноти в България, са съсредоточени основно върху купюра от 20 лв. Все пак като цяло броят на откритите неистински банкноти е малък. Това се вижда от отчета на БНБ за първото полугодие, внесен в Народното събрание.
От януари до края на юни в БНБ са задържани общо 604 бр. неистински български банкноти, циркулирали в паричното обращение. Общият брой на задържаните неистински банкноти е с незначителен дял от 0.000153% от общия брой банкноти в обращение.
Най-голям бе делът на банкнотите от 20 лв. (69.21%). Съотнесени към броя 20-левови банкноти, намиращи се в паричното обращение в края на юни 2016 г., делът на неистинските е 0.000345%.
В общия брой задържани неистински банкноти тези от 50 лв. заемат дял 17.22%, а от 10 лв. – 9.60%. Неистинските 2-, 5- и 100-левови банкноти са общо 24 бр. със съвкупен дял от
3.97% в общия брой задържани през отчетния период неистински български
банкноти.
През периода са задържани 451 бр. неистински български разменни монети, като от тях 326 бр. са от 50 стотинки, 111 бр. са от 1 лев и 14 бр. – от 2 лева. Делът им от общия брой в обращение е 0.000023%.
При чуждестранната валута общо задържаните фалшиви пари са 996 бр. евро, 395 бр. долари и 266 бр. банкноти от други чуждестранни валути. Не се посочва техният номинал.


title: Меркел като повреден "Фолксваген" - "Шарли ебдо" излезе на немски

maintext: Карикатура на германския канцлер Ангела Меркел, качена на автомонтьорска платформа, краси корицата на първия немскоезичен брой на френското сатирично списание "Шарли ебдо" , който излезе днес, пише в. "Гардиън", цитиран от БТА."С нов ауспух ще изкара още четири години", казва застаналият отдолу механик с униформа на "Фолксваген" - автомобилния концерн, разтърсен от скандала с манипулираните газови емисии на произведени от него коли. "Шарли ебдо" рекламира пускането на броя с постер, на който Меркел е седнала на тоалетната със списанието в ръце, а надписът гласи: "Шарли ебдо", отпускащо е".Първото чуждоезично издание излезе близо две години след джихадистката атака срещу редакцията му в Париж, в която загинаха 12 души. Броят е от 16 страници и е отпечатан в 200 000 екземпляра.Главна редакторка ще бъде 33-годишна журналистка от Берлин, която по съвет на колегите си използва псевдонима Минка Шнайдер.В броя има главно преведени на немски текстове и карикатури от френската версия , но редакцията планира да подготвя и съдържание, предназначено изцяло за немската версия на вестника и за целта да си сътрудничи с германски сатирици.Екипът е избрал Германия, защото именно там са били продадени най-много броеве на първия брой на списанието след терористичното нападение (70 000 екземпляра). Сега всяка седмица в Германия се продават по 1000 бройки от френската версия.Екипът на "Шарли ебдо" вече превежда част от сайта си на английски език. Във Франция от изданието всяка седмица се продават по 60 000 екземпляра, получават го и 50 000 абонати.


description: Хамилтън има ясни идеи за бъдещето си. "Планирам да съм тук още поне десет години", каза той.

title: Хамилтън иска новият му съотборник да е готов за екипна работа

maintext: Пилотът на "Мерцедес" Люис Хамилтън заяви, че се надява новият му съотборник да е готов за съвместна работа. Англичанинът твърди, че все още няма представа кой ще е другият състезател в отбора."Очаквам ръководството. Те го пазят в голяма тайна. Просто се надявам следващият пилот, който се присъедини към нас, да е наясно с "Мерцедес" и да е готов да работим заедно", каза Хамилтън пред "Скай спортс".Според бившия световен шампион "Мерцедес" трябва да положи усилия, за да разработи новия си болид и да запази превъзходството си пред "Ред бул" и "Ферари"."През 2017-а влизаме в нов сезон и ще дам всичко от себе си, за да може отборът да остане на върха", добави англичанинът.Неговият съотборник и шампион Нико Розберг изненадващо обяви края на кариерата си. Хамилтън има други идеи за бъдещето си. "Планирам да съм тук още поне десет години", каза той.


description: Шведският нападaтел, който през октомври навърши 35, играе своя първи сезон с екипа на "червените дяволи" и до момента има 16 гола в 25 мача във всички турнири.

title: Ибрахимович се сравни с червеното вино и се закани да играе до 50 г.

maintext:
Ибрахимович има 11 гола в 16 мача във Висшата лига и общо 16 попадения при 25 участия във всички турнири
Нападателят на "Манчестър юнайтед" Златан Ибрахимович заяви, че се чувства в страхотна форма и може да играе футбол до 50 години.Шведът, който през октомври навърши 35, играе първия си сезон с екипа на "червените дяволи" и до момента има 16 гола в 25 мача във всички турнири.В събота той се разписа два пъти за победата с 2:0 над "Уест бромич" и увеличи головата си сметка във Висшата лига на 11 попадения в 16 участия."Аз съм като червеното вино - колкото повече остарявам, толкова по-добър ставам", заяви Ибрахимович след двубоя на "Дъ Хоуторнс"."Харесвате ли червено вино? Аз съм перфектният пример за това. Въпреки че съм на 35, в мислите си съм на 20. Мисля, че мога да играя до 50 години", допълни той.Шведският голмайстор каза още, че в момента се е установил в Манчестър, чувства се отлично в клуба и е много щастлив. Той се надява да стане шампион в пета различна страна след Холандия ("Аякс"), Италия ("Ювентус", "Интер" и "Милан"), Испания ("Барселона") и Франция (ПСЖ)."Единственото, което ме изненада в Англия, е, че мачовете не са контролирани. Темпото е много високо, постоянно напред-назад, напред-назад. Но това е начинът, по който се играе тук, така че трябва да адаптирам тялото си. Не мисля, че е проблем. Играл съм в много различни страни и винаги съм успявал да се адаптирам", каза още Ибрахимович.


title: Серхио Агуеро бе наказан за четири мача заради червения картон срещу "Челси"

maintext:
Нападателят вече пропусна три мача през сезона заради наказание
Звездата на "Манчестър сити" Серхио Агуеро бе наказан за четири мача заради червения картон, който получи в двубоя срещу "Челси" в събота.Аржентинският нападател влезе много грубо в краката на Давид Луис в края на срещата, когато "гражданите" вече изоставаха с 1:3.Неговите действия доведоха до меле, в което се включиха повечето играчи на двата отбора. За Агуеро това бе втори червен картон от началото на сезона, заради който вече пропусна три мача.Новото наказание на Агуеро означава, че той ще пропусне двубоите с "Лестър", "Уотфорд", "Арсенал" и "Хъл сити"В мача с "Челси" и Фернандиньо също получи червен картон за това, че избута Сеск Фабрегас по време на мелето, заради което е санкциониран за три срещи.Защитникът Николас Отаменди пък получи пети жълт картон, което означава автоматично наказание от един мач - гостуването на шампиона "Лестър".


title: Лодката е тук, а внуците играят в Лондон

maintext:
Оти им ги отвориха границите, та да бегат от нази? Къде сгрешийме? Ами ако не бееме гласували? Дали немаше и тук да е убаво като в Европа и дечицата ни да са тука?
"ГласувАаме, гласувАаме, а децата и внуците избегаха от тука. Защо ни лъгаха нашите?"
Фотограф: Владимир Йосифов


description: Този път един от електорите – републиканец от Тексас – обяви, че няма да гласува за Доналд Тръмп.

title: Днес 538 американци ще гласуват кой да е новият президент

maintext:
Протестите на недоволни от победата на Доналд Тръмп продължават шест седмици след изборите, включително в Тексас, който традиционно гласува за републиканци.
57.1%
) и Джон Кенеди (
56.4%
). По абсолютен брой резултати Тръмп
се нарежда сред едва четиримата президенти, влезли в Белия дом след загуба на народния вот. Той събра с 2.1% по-малко от половината пуснати бюлетини. По-зле от него са се представяли само Ръдърфорд Хейс (1876 г.) и Джон Кунси Адамс (182 г.)
Броенето на гласовете от президентските избори още не е приключило официално, но по изчисления на социолози едва 29% от имащите право на глас американци са му предоставили мандата да бъде 45-ят президент на САЩ.
Членовете на Избирателна колегия на САЩ се събират днес, за да гласуват кой да е новият президент на САЩ. Те би трябвало да изразят волята на щатите, които представляват и формално да потвърдят победата на Доналд Тръмп на изборите на 8 ноември.Преди шест седмици той изгуби от Хилъри Клинтън с близо 2 милиона гласа, но спечели достатъчно членове на колегията от 538 души. Във всеки щат те съответстват на броя на конгресмените и сенаторите, които местните избиратели изпращат във федералния Конгрес във Вашингтон, а за федералният окръг Колумбия са определени трима, тъй като той няма свои представители в парламента на САЩ.По принцип би трябвало електорите да гласуват според резултата от народния вот в щата си, но няма правило, федерален закон или текст в Конститцията, които да ги задължават да постъпят така. Почти винаги те отразяват този резултат, но този път един от електорите – републиканец от Тексас – обяви, че няма да гласува за Доналд Тръмп. Той се позовава на заръката Избирателната колегия да прецени дали кандидатът е наистина квалифициран за президент на САЩ, дали не е демагог и дали е независими от чуждо влияние. Кристофър Супрундек заяви, че предвид всичко, което е казал и направил Тръмп по време на предизборната кампания и съмненията за руско влияние върху изборите в негова полза той ще разделя, а няма да обединява нацията и поради това колегията би трябвало да не санкционира победата му.В някои щати местен закон задължава електорите да гласуват според народния вот, в други те са обвързани с неформален ангажимент към партията си. В някои щатски закони за гласувалите против волята на народа са предвидени глоби, отстраняване и смяната с друг представител. Върховният съд на САЩ не се е произнасял дали ангажиментът на електорите или санкциите срещу тях при наршуването му са противоконституционни. Никой електор досега не е бил наказван и почти всички в миналото са гласували според резултатите от своя щат.Членовете на колегията се избират от своите политически партии и могат да са лидери или американци на изборни длъжтности, понякога са свързани лично с кандидат-президент, какъвто е случят с Бил Клинтън, електор от Ню Йорк.В понеделник те се събират в щата си, обикновено това се прави в парламента, и гласуват два пъти – за президент и вицепезидент. Резултатът се изпраща до Националния архив и до Конгреса.На 6 януари конгресмените и сенаторите се събират в Конгреса и преброяват гласовете на колегията. Вицепрезидентът Джо Байдън, който е председател на Сената, ще обяви името на победителя. За победа са нужни поне 270 гласа, а Тръмп има доста повече.Това не е краят на процедурата. Байдън трябва да попита дали някой е против и конгресмените и сенаторите могат да оспорват или конкретни гласове на електори, или резултата от цели щати. Това е моментът, в който гласът на тексасеца Супрундек може да бъде отхвърлен. Решаването на проблема става много бързо – Камарата на представителите и Сенатът се събират отделно и имат само 2 часа да се прозинесат по оспорването.За отхвърляне глас на електор е нужно единомислие на двете камари на парламента, но това не се е случвало никога в историята.Единственото, което остава от процедурата за встъпване в длъжност на новия президент, е той да положи клетва на обед на 20 януари.Тръмп често твърди, че победата му е "огромна", но статистиката не потвърждава това. От 58 президентски избори в историта на САЩ в 45 случая победителят е печелил повече електори в колегията. С 56.9% от електорите той заема място между Хари Труман (


title: Стефанов обвини група играчи от бившия "Литекс", че редят състава в националния

maintext:
Според президента на "Славия", някои играчи са се "качили на главата" на Ивайло Петев
[LAP.bg]
Президентът на "Славия" и член на Изпълкома на БФС Венцеслав Стефанов нападна Ивелин Попов и група опитни играчи около него, като заяви, че те оказват негативно влияние в националния отбор.Според Стефанов, играчът на "Спартак" (Москва) и близките му в тима определят титулярния състав и саботират селекционерите, когато го поискат."Тези старите, които бяха, цялото крило от "Литекс" и излязоха навънка (Ивелин Попов, Георги Миланов, Страхил Попов, Симеон Славчев, Станислав Манолев, Николай Бодуров, Васил Божиков) и се събраха после в националния, качиха му се после на главата на момчето от едно ловешко село (Ивайло Петев) и той почна да играе по тяхната гайда", коментира стефанов пред bTV."Те даже провалиха и Любо Пенев преди него. След като имаш едно ядро от футболисти, които съзнателно те саботират и се опитват да ти налагат: "Аз ще играя, ама ако играе и Петров"... Турнето в Япония беше един показател, че сме стигнали дъното, всичко е извън контрол", каза още президентът на "Славия"."Всеки има право да си коментира каквото иска. Щом така мисли той нещата, какво да му кажа? Аз ако кажа на треньора кой да играе, със сигурност вярвай, че ще си взема и сина ми и брат ми да си играят с мен. На нас бойкотите са ни само на разни хора в главите, които не виждат грешката в себе си, а търсят грешката в бойкот и някакви такива фантасмагории", коментира самият Ивелин Попов.


description: За понеделник е насрочена официалната среща на Реформаторите с ГЕРБ, на която ще бъдат обсъдени възможностите за подкрепа на евентуален кабинет. Шансовете обаче стават все по-малки.

title: Редовен или служебен кабинет: развръзката се очаква днес


title: Ела, изпей!

maintext:
Адрес: бул. "Арсеналски" №2, Мол City Center Sofia
Адрес: бул. "Околовръстен път" №214, ет. 2
Адрес: София, бул.Александър Стамболийски 1 (Мол София)
Адрес: бул. "Черни връх" №100
Адрес: бул. "България" №69, Bulgaria Mall
Адрес: бул. "Цариградско шосе" №115, The Mall
Адрес: бул. "Тодор Александров" №64
Адрес: ж.к. Младост 4, ул. Бизнес Парк 3
Жанр: Анимация
САЩ, 2016, 2D/3D
Сценарист: Гарт Дженингс
Режисьор: Гарт Дженингс
В ролите: Ник Оферман
Тази Коледа създателите на хитовите анимации "Аз, проклетникът", "Миньоните" и "Сами вкъщи" ще ни разходят зад кулисите на най-новото музикално "риалити". В свят, населен изцяло от животни, който по нищо не отстъпва на човешкия, също се случва да удариш дъното и тогава има само един път – нагоре!За да ни докажат това, най-странната група от талантливи певци, начело със симпатичната и малко старомодна коала Бъстър Муун, ни мотивират да повярваме в себе си и никога да не се отказваме от мечтите си с "Ела, изпей!".Звездата на филма е именно коалата Бъстър Муун, която ръководи някога успешен, а сега залязващ театър. Бъстър е вечният оптимист, който обича театъра си повече от всичко на света и ще направи всичко по силите си, за да го запази. Изправен пред почти неизбежния крах на житейските си амбиции, Бъстър има един последен шанс да възвърне блясъка на театъра, като продуцира най-страхотния музикален конкурс за звезди на света.На сцената излизат пет основни претендента: Майк - мишка с меден глас, с който лесно може да ти отмъкне парите; Мина - слоница-тийнейджър с огромна сценична треска; Розита - претрупана с ангажименти, многодетна майка на 25 прасенца; Джони - млада горила-гангстер, който иска да избяга от подземния семеен бизнес; и Аш - таралеж-пънкарка, която се опитва да се отърси от арогантното си гадже. Всеки от тях излиза на сцената на Бъстър с надеждата да промени живота си.Освен изключително забавление, "Ела, изпей!" ни обещава невероятен подбор на саундтрака, включващ 85 хитови песни, сред които някои от най-известните и любими парчета на Франк Синатра, Лейди Гага, Кейти Пери, Offspring, Ники Минаж, Сам Смит и други.


title: Фермери ще получат 71 млн. лв. отстъпка от акциза върху газьола

maintext:
Фотограф: Анелия Николова
Днес ще бъдат преведени сумите за подкрепа на българските земеделски производители, представляващи отстъпка от акциза на газьола, ползван за селскостопанска дейност, съобщи земеделският министър Десислава Танева по време на парламентарния контрол.Отстъпката е от 0.40 лв. на литър. Общата сума е 71 млн. лв. за 6700 земеделски стопани."85% от представените фактури са проверени и верифицирани от НАП. За останалите 15% от фактурите ще бъде даден срок в началото на януари за корекции и ще бъдат отново проверени", посочи тя и уточни, че за фактурите, които бъдат одобрени, доплащането ще стане идния месец.От тази година помощта се изплаща на земеделските стопани под формата на парични средства, а не както досега под формата на ваучери за гориво. Процесът на кандидатстване за държавна помощ е облекчен и заявленията се подават заедно с опис и копия от фактурите за купено гориво за съответната година. Отпада задължението за водене на дневник.


description: "Детски Дневник" публикува с позволението на автора част от текста на Кристина Колева, която живее и отглежда децата си в Швейцария. Пълният текст можете да прочетете в онлайн списанието Lifebites.bg.

title: Защо швейцарските ученици са сред най-добрите в света

maintext:
Фотограф: Кристина Колева
За жалост, българските деца отново бяха квалифицирани като "функционално неграмотни". И отново се зароди дискусия какво куца в нашето образование, какви са причините да е така, доколко са виновни социалните мрежи и т.н.
Ето защо в следващите редове ще поговорим за някои основни елементи от образователна система, за която се смята, че е сред успешните или дори най-добрите в света. Тук под най-добри не се разбират само учениците от първите три държави на почетната стълбица, не го разбирайте погрешно. А всички с резултати "
значително над средното ниво
" (според
).
Става въпрос за Швейцария. Важна е и уговорката, че това, което описвам, е базирано на личния ми опит на майка на деца, които четвърта година са в системата на един от кантоните – Санкт Гален. А специално за разказа за онлайн списанието
.
ми помогна класната на дъщерите ми – г-жа Изабеле Грим, която има 30-годишен стаж в системата на основното образование.
Фотограф: Кристина Колева
Между другото, швейцарската система не е била все с добри резултати. Сегашното състояние на нещата се дължи в огромна степен на промените, които се извършват постоянно и най-вече през последните години. Важни са обаче развитието, отношението и философията на ходене на училище. Те са много аналогични на онези в скандинавските страни например. Детайлите варират от кантон до кантон, от училище до училище, от учител до учител дори. Все някак обаче всички успяват да постигнат аналогични резултати. И те не са никак лоши.
В
секи швейцарски кантон има самостоятелна образователна политика
и собствен образователен закон.
нещо
о
Фотограф: Кристина Колева
В Швейцария като цяло
то
Ето защо, системата е много динамична и както казва г-жа Грим, постоянно се правят промени.
В образователната система се навлиза на 4-годишна възраст, когато започва предучилищното обучение. То продължава 2 години. Децата учат основни неща от живота - да се обслужват сами, да са отговорни към вещите си, да си връзват обувките, да се оправят
в тоалетната без помощ, да не си разпиляват и забравят вещите навсякъде. Учат се на социални умения - работа в група, изчакване на ред,
искане на позволение
да се включат в нечия игра,
приемане на отказ
, съобразяване с авторитета на учителя. Да се научат да слушат и внимават, да се концентрират, когато се изисква вниманието им.
Вече в училище
На много места съм чела коментари, че не само не се купуват
учебници и тетрадки
, но такива дори няма. Истината е, че имат и учебници, и тетрадки. Но те рядко идват у дома. Обикновено са в училището, работи се по тях там.
Фотограф: Кристина Колева
Когато става дума за
домашни
- обикновено се носи отделен лист с конкретната задача. И освен това, работата вкъщи не може да продължава дълго. В инструкциите на нашия кантон е записано, че домашната работа може да е до 60 минути на седмица за учениците в първите класове и не повече от 240 минути седмично в последната учебна година.
Децата знаят кога ще имат
тест
и не ги изпитват изненадващо
. Изабеле Грим обяснява: "
Ние постоянно правим малки тестове, които са подготовка за големия. Даваме им възможност
сами да открият
какво не знаят или ги интересува допълнително, за да питат. Иначе казано, от една страна те трябва да се научат да учат. И от друга - да преценяват сами възможностите, слабостите и силните си страни. Какво още не съм усвоил? Върху какво още трябва да поработя?
"
Питам класната на дъщерите ми имат ли
учебен план
и задължително ли минават материала в учебниците? Г-жа Грим обяснява, че имат учебен план, но той не задава конкретния учебен материал, а
определя целите
, които трябва да се постигнат през годината. Зададени са
цели минимум
, без които детето не може да премине в следващия клас. Ако не се справя с тях, трябва да повтори годината. Ако пък твърде рано покрие всички цели за съответната степен, му се дава възможност, понякога дори в рамките на същата учебна година,
да премине в горния клас
. "
Изхождаме от това, че при някои деца по-късно се отключват някои процеси, по-късно съзряват. А има и надарени деца. И трябва да се отчитат тези особености
."
Фотограф: Кристина Колева
Учителите имат свобода сами да решават какво да преподават и какъв метод да прилагат за усвояването на определени знания. Така например, докато в съседния клас учеха за
пеперудите
, моите момичета изучаваха с подробности...
прилепите
. Един учител
учи първолаците през първите месеци да смятат само с числата до 10, друг директно ги хвърля в дълбоката вода да смятат до 20, тъй като смята, че е по-добре да не стават зависими от 10-те пръста на двете ръце. "
Да, свобода е, но и отговорност, и предизвикателство дали ще успееш да постигнеш целите, които са зададени
", допълва г-жа Грим.
Не можех да не попитам г-жа Грим защо все още нищо не сме чували за участие в
олимпиади,
по математика например. Вярно, изглежда доста леко и занимателно да си ученик тук, може и да не са на нужното ниво за подобни тестове, си мислех. "
Правим малки съревнования и състезания помежду си всеки ден,
отговори Изабеле Грим.
Има деца, които са по-отворени, но има и такива, които се изявяват по-трудно. Ето в този клас например има много деца, които говорят твърде тихо или изобщо не искат да се чува гласът им, вече втора година. Тяхната самоувереност все още не е укрепнала, срамежливи са. Не се изявяват открито пред останалите. И
за такива деца едно такова нещо би имало буквално драматични последствия
. В горен курс също не се правят състезания, но тогава вече много се поощрява и упражнява презентирането.
"
Фотограф: Кристина Колева
Разбира се, този разказ може да продължи още много. Исках просто да дам още една
гледна точка
за успешна образователна система, от която може да се почерпят идеи. И евентуално да се приложат, но адаптирани за нашата среда. Защото
готова формула няма
. Но и резултатите на
не говорят добре за това, което се предлага на децата ни в България. Не децата - хората, които решават какво да правят с тях, не се справят добре и това рефлектира върху малките хора. И имам субективното усещане, че нещо в целите, които нашата система си поставя, куца.
Всички имаме интерес ситуацията да се промени възможно най-скоро. И да се говори не само за каймака от българчетата, които ходят по международни състезания, но и за всички останали, които не го правят, а дават отлични резултати в справянето с изпити, все едно пред кого и за какво.
Повече обяснения и подробности за това
- защо децата имат само едно междучасие,
- имат ли мобилни телефони и какви пари носят в училището,
- кои са най-важните предмети,
- какво значи да вземеш първи клас за две години и какви деца го правят,
- как учат децата да разбират това, което четат и
- какво правят, за да ги научат да обичат страната, в която живеят,
можете да прочетете на Lifebites.bg.
"Детски Дневник" публикува с позволението на автора част от текста на Кристина Колева, която живее и отглежда децата си в Швейцария. Пълния текст можете да прочетете в онлайн списанието Lifebites.bg Излязоха поредните резултати от изследванията на Програмата за международно оценяване на учениците ( PISA ).PISALifebitesbgне е на една и съща дата за всички. При нас това става някъде между 10 и 15 август, кантон Цюрих започва седмица след нас, а кантон Тичино (наричан италианския) - още една седмица след Цюрих.също са различни за различните кантони. При нас например лятната ваканция е само 5 седмици, докато в Тичино е цели 10. Ние имаме 3 седмици есенна ваканция, в Тичино дават само ден. Иважн- децата не правят нищо, свързано с училище, по време на ваканцията! Няма списък с книги, няма домашни.образованието до голяма степен е обвързано с икономиката на страната и подготвя кадри, които да поддържат нивона местните компании в световен мащаб.PISAА когато това се постигне, страната ни ще е променена за добро, убедена съм!


description: Двама братя от Косово са били арестувани в германския град Дуйсбург по подозрение, че са подготвяли терористично нападение.

title: Братя от Косово са арестувани в Германия по подозрение, че са планирали терористична атака

maintext: Двама души са били арестувани в германския град Дуйсбург по подозрение, че са подготвяли терористично нападение, съобщава БТА. Заподозрените са двама братя от Косово на 28 и 31 години.Те са планирали нападение срещу търговски център в Оберхаузен. Властите разследват до какъв етап от подготовката са достигнали заподозрените и дали са замесени повече хора.Полицията съобщи, че в района на търговския център и прилежащия към него коледен базар са засилени мерките за сигурност. Все още няма информация дали има връзка между планираната атака в Оберхаузен и нападението на коледния базар в Берлин в понеделник, при което загинаха 12 души, а десетки бяха ранени.


title: Путин обяви прекратяване на огъня в Сирия

maintext:
Владимир Путин
Президентът на Русия Владимир Путин обяви, че правителството на Сирия и въоръжената опозиция са подписали договор запрекратяване на огъня, съобщи "Интерфакс".Страните в конфликта изразиха готовност да започнат мирни преговори, информира руският държавен глава като подумите му, цитирани от ТАСС, са подписани три догумента - за спиране на огъня, за мерки за контрол на примирието и за готовност за преговори.Не се конкретизира кои именно групировки са парафирали документите.По думите на Путин съгласието е постигнато след преговори с посредничеството на Русия, Иран и Турция, продължили две месеца. Всички постигнати договорки са крехки, изискват особено внимание и търпение, професионален подход и постоянен контакт с нашите партньори", каза Путин, цитиран от ТАСС.Министърът на отбраната на Русия Сергей Шойгу е уточнил,че прекратяването на огъня е в сила от 00 ч на 30 декември като Русия и Турция ще бъдат гаранти за примирието.Предвижда се да бъде предложено на Саудитска Арабия, Йордания, Египет, Ирак и Катар да се присъединят към постигнатите договорки, информира външният министър на Русия Сергей Лавров.


title: Бисер Миланов-Петното е обвинен за хулиганство

maintext:
Фотограф: Юлия Лазарова
Прокуратурата в Русе привлече като обвиняем Бисер Миланов, известен с прякора Петното, за хулиганство, съпроводено със съпротива срещу орган на властта, се вижда на сайта на държавното обвинение.На 12 декември 2016 г. в Русе Миланов извършил непристойни действия, грубо нарушаващи обществения ред и изразяващи явно неуважение към обществото, твърди прокуратурата. Миланов е крещял и обиждал мъж с инициали Никола С., както и полицейските служители Красимир Т., Георги Г. и Пламен М. Освен това деянието се отличавало с изключителна дързост и цинизъм.Миланов е с наложено прокурорско задържане за 72 часа до довеждането му пред съда за искане на постоянна мярка за неотклонение - "задържане под стража".Миланов има няколко присъди, част от които ефективни. Той стана известен като контрапротестиращ около протестите през лятото на 2013 г. по повод назначението на Делян Пеевски за шеф на ДАНС. Както и от срещата с Пламен Орешарски в Министерския съвет като представител на гражданското общество и разследването в парламента заради публикация, че е взимал пари от лидера на ГЕРБ Бойко Борисов. В началото на април 2014 г. пред Би Ти Ви той заяви , че е получавал пари от лидера на "България без цензура" Николай Бареков да не ходи на протестите и "за да разшири структурите си". "Последните 10 000 лв., които ми даде, беше, за да ходя пред къщата на Борисов", заяви Миланов пред Би Ти Ви.


description: Това не е първият случай, в който Клоп води отбора си на миникемп в Испания, като това се случи и по време на паузата за международни мачове през месец март. Тогава "мърсисайдци" тренираха в Тенерифе.

title: Клоп ще заведе "Ливърпул" на мача на "Барселона" срещу "Борусия" (М)

maintext:
Клоп води тима си на лагер в Испания за втори път през тази година
Юрген Клоп и футболистите на "Ливърпул" ще гледат на живо мача на "Барселона" срещу "Борусия" (Мьонхенгладбах) от Шампионската лига.Германският мениджър заведе отбора си на тридневен лагер в Каталуния веднага след загубата с 3:4 срещу "Борнмут" в неделя, а играчите проведоха възстановяване в понеделник и тренировка във вторник. "Ливърпул" ще се завърне в Англия в сряда и ще започне подготовка за мача срещу "Уест Хем" в неделя.Това не е първият случай, в който Клоп води отбора си на миникемп в Испания, като това се случи и по време на паузата за мачове на националния отбор през месец март. Тогава "мърсисайдци" тренираха в Тенерифе.Преди лагера през март Клоп каза: "Игрищата са много добри, а температурите са по-високи от тези в Англия. Наслаждаваме се на престоя ни в Испания и смятам, че тук имаме повече възможности да работим качествено".


title: Коледни подаръци

maintext:
Случайно забелязах вчера тази златна огърлица направена от златни римски ауреуси в магазина Stak's на 57-а улица в Манхатън. Хубав коледен подарък за колекционери, пък и не само!
Фотограф: klimentm


title: Честито Рождество Христово

maintext:
Фотограф: Цветелина Белутова
Днес имен ден празнуват: Младен, Радомир, Радослав, Радостин, Христо, Христина.
В 9.30 часа днес българският патриарх Неофит ще отслужи света литургия за Рождество Христово в катедралата "Св. Александър Невски".
"Дневник" ви честити Рождество Христово и пожелава на всички топли празници, любов, здраве и щастие! Време е за почивка. Насладете ѝ се!
Днес християнският свят отбелязва Рождество Христово - рождението на Божия син Исус Христос.Коледа започва още от полунощ – с обичая Коледуване. Според българските традиции в него участниците са само мъже – ергени, годеници и по-млади, скоро женени мъже. Всички носят едно общо име, което в различните говори е различно-коледари, коладници, коледаре, коледници... Още на Игнажден те си избират водач (станеник, старец) и се организират по групи по 10-15 човека. В групата има и по-малки момчета, които обикновено се движат пред коледарите и известяват стопаните за тяхното идване.Коледарите се обличат в традиционно празнично облекло, със специална украса на калпаците. От полунощ до сутринта те обикалят домовете. По пътя, пред вратата и в къщата пеят специални обредни песни. Има песен за всеки от семейството — от най-възрастния до най-малкия. Песните са за здраве и дълъг живот, за имот, плодородие и благополучие, късмет, любов, щастие и добра среща, за радост, игри и веселия.На този ден постите свършват и семейната трапеза вече включва месни и млечни ястия. Вярващите ходят на черква, където има празнична служба.Празникът е известен още като Голяма Коледа, Божик, Божич.


description: Дария Василянска (р. 1928), Антон Дончев (р. 1943), Анета Дръгушану (р. 1937), Любен Зидаров (р. 1923), Анастасия Панайотова (р. 1931), Светлин Русев (р. 1933), Валентин Старчев (р. 1935), Борислав Стоев (р. 1927) и Калина Тасева (р. 1927) отговарят на въпроси за изкуството си, но за отношението на художника с властта.

title: Девет известни художници говорят за себе си във видеоизложба

maintext:
[СДКТ]
Девет мини-документални филма за художници редом до техни произведения подреждат част от пъзела на историята на българското изкуство от втората половина на XX век до днес. Изложбата, която ще се открие в Софийската градска художествена галерия (СГХГ) от 18 ч. тази вечер, е заключителна част от проекта "Визуални хроники" на Bureau Artrecord с куратори Мария Василева и Даниела Радева.След изложбите "Форми на съпротива" "Следобедът на една идеология" галерията отново тематизира режима, но този път се говори от първо лице. Филмите с продължителност между 20 и 30 минути са интервюта с девет от все още активните творци от по-старата генерация. Те ще говорят за своето творчество, за изкуството, спомените си, но и за отношенията между художника и властта.Една до друга ще бъдат съпоставени визиите на Дария Василянска (р. 1928), Антон Дончев (р. 1943), Анета Дръгушану (р. 1937), Любен Зидаров (р. 1923), Анастасия Панайотова (р. 1931), Светлин Русев (р. 1933), Валентин Старчев (р. 1935), Борислав Стоев (р. 1927) и Калина Тасева (р. 1927). Сред въпросите, на които те отговарят са "Как се промени работата ви през годините?", "Как съхранихте творческата си енергия?" и "Чувствахте ли се свободни по времето на социализма?"Биографиите са подготвени от Яна Братанова, а интервютата - заснети от Bureau Artrecord, които от 2013 г. насам правят видеодокументация на избрани събития от художествената сцена. В канала им във Vimeo може да се види както трейлърът за тази "изложба", така и любопитни интервюта с български артисти, правени покрай голямата изложба на СГХГ "Изкуство за промяна 1985-2015 г." , която разглеждаше темата за протеста в българското изкуство. Настоящата "Визуални хроники" ще остане до 12 февруари.


description: Португалецът спечели ежегодната анкета сред информационните агенции на континента в конкуренцията на световния номер 1 в мъжкия тенис Анди Мъри.

title: Кристиано Роналдо e спортист на годината в Европа

maintext:
Роналдо получи поредната си индивидуална награда през 2016 г.
жегодната анкета сред информационните агенции на континента в конкуренцията на световния номер 1 в мъжкия тенис Анди Мъри.
В гласуването тази година участваха представители на 27 национални информационни агенции в Европа, включително българската (БТА), германската (ДПА), испанската (ЕФЕ), руската (ТАСС), австрийската (АПА), холандската (АНП) и др.
Роналдо заслужи отличието, след като спечели двата най-ценни футболни трофея през 2016 г. - Шампионската лига с "Реал" (Мадрид) и европейската титла с националния отбор на Португалия. Този месец той получи и четвъртата си "Златна топка".
31-годишният нападател събра 204 точки и изпревари с 24 Мъри, който през тази година спечели за втори път "Уимбълдън", защити олимпийската си титла и за пръв път в кариерата си достигна до първото място в световната ранглиста.
На трето място със 136 точки се нареди унгарската плувкиня Катинка Хошсу, която си тръгна с три златни и един сребърен медал от Рио 2016.
Челната петица се допълва от световния шампион във Формула 1 Нико Розберг и британския лекоатлет Мо Фара, който спечели олимпийските титли в бягането на 5000 и 10 000 метра.
Top 10:
1. Кристиано Роналдо (Португалия, футбол) - 204 т.
2. Анди Мъри (Великобритания, тенис) - 180 т.
3. Катинка Хошсу (Унгария, плуване) - 136 т.
4. Нико Розберг (Германия, Формула 1) - 115 т.
5. Мохамед Фара (Великобритания, лека атлетика) - 93 т.
6. Анжелик Кержер (Германия, тенис) - 77 т.
7. Мартен Фуркад (Франция, биатлон) - 74 т.
8. Марсел Хиршер (Австрия, алпийски ски) - 54 т.
9. Анита Влодарчик (Полша, лека атлетика) - 42 т.
10. Крис Фрум (Великобритания, колоездене) - 39 т.
Звездата на "Реал" (Мадрид) Кристиано Роналдо беше избран за най-добър спортист на Европа за 2016 г.Португалецът спечели е


title: Число на деня: Образователното министерство изпратило 653 прессъобщения за година

maintext:
Меглена Кунева
Фотограф: Красимир Юскеселиев
Министерството на образованието и науката е изпратило 653 прессъобщения до медиите през 2016 г. Това е записано в отчета за работата на просветния министър Меглена Кунева и ведомството за тази година. Организирани са били 52 пресконференции и брифинги.През последните две години министрите на образованието проф. Тодор Танев (от ноември 2014 г. до февруари 2016 г) и Меглена Кунева са отговорили на общо 266 питания и актуални въпроси на депутати по време на парламентарния контрол.


description: Най-много представители в следващата фаза има Примера дивисион. Испанските клубове в турнира са шампионите от последните три сезона - "Реал" и "Барселона", както и миналогодишният финалист "Атлетико" и победителят от Лига Европа "Севиля".

title: Кои са осминафиналистите в Шампионската лига и какво да очаква "Арсенал"

maintext:
. @Arsenal @ChampionsLeague Should we just book our travel to London now? 🏆 pic.twitter.com/qkZvZZLsWQ — FC Bayern US (@FCBayernUS) December 7, 2016
71 - Percentage of Arsenal fans looking forward to being drawn against Bayern Munich or Real Madrid in the Champions League last 16. Fate. — OptaJoke (@OptaJoke) December 7, 2016
You just know the one year Arsenal finish top of their group, they'll draw Bayern Munich or Real Madrid. pic.twitter.com/0gwao2IrkH — Football__Tweet (@Football__Tweet) December 7, 2016
When Arsenal top their group
But end up drawing Bayern Munich or Real Madrid. 😂 pic.twitter.com/rRbr0DtUVi — Football Funnys (@FootballFunnys) December 7, 2016
Груповата фаза в Шампионската лига завърши и класирането на отборите създава предпоставки за интересни мачове в осминафиналите. Това стана възможно, след като "Реал" (Мадрид) и "Байерн" завършиха на второ място в групите си Най-много представители в следващата фаза има Примера дивисион. Испанските клубове в турнира са шампионите от последните три сезона - "Реал" (2014, 2016) и "Барселона" (2015), както и миналогодишният финалист "Атлетико" и победителят от Лига Европа "Севиля".След отпадането на "Тотнъм" Висшата лига е представена от три отбора - от шампиона "Лестър", "Арсенал" и "Манчестър сити". С три тима е и Бундеслигата - "Байерн", "Борусия" (Дортмунд) и "Байер".Общо в осминафиналите има отбори само от шест първенства, всичките от Западна Европа. В това число влизат още Серия А, Лига 1 и португалският шампионат.Жребият ще бъде теглен в понеделник.Класирането в групите даде повод за много шеги, които се оказват на гърба на "Арсенал", спечелил група А със съдействието и на "Лудогорец" . В последните години лондончани се оказаха "абонирани" за второто място и срещи с "Байерн" или "Барселона".В един от профилите си в Twitter баварците попитаха дали направо да си резервират билетите за пътуването до английската столица. Мнозина смятат, че това е "най-сигурната" осминафинална двойка.Шегите към "Арсенал" са свързани с факта, че в годината, в която отборът успя да се пребори за първото място в групата си, негови съперници могат да са "Байерн" или "Реал".


title: Фейсбук демокрация

maintext:
Фотограф: Цветелина Белутова
"Дневник" препечатва коментара на Даниел Смилов от портала "Култура". Социалните мрежи променят традиционната демокрация и то не само за добро. Фейсбук, Туитър и другите инструменти за мигновена комуникация и конструиране на виртуални общности имат разнородни ефекти върху политиката. Те карат хората да се чувстват преки участници в нея, но също така водят и до раздухване на популистки нагласи и нереалистични очаквания. Както радиото и телевизията в близкото минало, така и новите форми на комуникация могат да бъдат разглеждани и с надежда, и с тревога. Вместо да се величаят или клеймят, по-спешно е техните ефекти да бъдат разбрани.Легитимната власт има авторитет: тоест хората й се доверяват и смятат, че с нейните решения ще са по-добре, отколкото без тях. Според теорията на Джоузеф Раз държавата винаги твърди, че притежава авторитет, макар понякога тази й претенция да не е оправдана. Например като цяло държавата разполага с по-голяма експертиза от гражданите в областта на ядрената енергетика или на здравеопазването и огромната част от хората имат основание да смятат властта за авторитет по тези въпроси. Но – и тук идва една важна уговорка – това не важи за всички хора. Винаги ще има отделни експерти, които имат по-дълбоки познания по тези и други теми. Тяхното мнение ще има по-голяма тежест от това на държавните институции и точно тези експерти нямат основание да приемат конкретните решения на държавните органи по тези теми за авторитетни.Фейсбук плюс Гугъл правят от тази тривиална ситуация сериозен проблем за съвременната демокрация, защото експертите излизат от специализираните си издания и се впускат в един широк, необхватен, публичен дебат. Тъй като "знанието" се разпространява почти със скоростта на светлината по социалните мрежи, това, което е било достъпно само за отделни експерти, става (понякога за минути) достояние на всички. Или по-скоро може по принцип да стане достояние на всички. Тъй като достъпът до мрежите е свободен, всеки може да достигне до споделеното от всеки друг.В тази ситуация държавата и властта се оказват по принцип без авторитет, защото каквото и решение да вземат, винаги ще има групи от експерти, които публично ще го оспорят и това оспорване често може да стане viral – да се разпространи със скоростта на остра вирусна инфекция по социалната мрежа. Примери за такива инфекции има много:- Властта взема решение за построяване на паметник на Самуил, но проектът и изпълнението бързо се развенчават в мрежите;- Властта иска да строи АЕЦ "Белене", но бързо става ясно, че сметката не излиза, има свръхпроизводство на енергия и т.н.;- Властта сключва споразумения за "Южен поток", но докато пристигнат първите тръби, вече в мрежите се "знае", че проектът е безполезен, противоречи на законодателството на ЕС и е обреченТук не е важно дали в изброените три случая експертите са прави или не – по мое мнение те по-скоро са прави. Не е толкова важно и дали властта ги е послушала или не. Въпросът е, че каквото и решение да вземе властта, тя ще е в ситуация, сходна на горната почти по всеки въпрос. Винаги ще има една малка група от високо квалифицирани експерти, които ще оспорят ефикасността на предложеното от властта и ще имат някаква алтернатива било то като цена, технология, доставчик и т.н. Резултатът е, че с разпространението на тези възгледи по мрежите, властта губи своя авторитет. И тази картина е видима в рейтингите на най-важните органи в една демокрация – парламентите и партиите. Те са системно много ниски – между десет и двадесет процента най-много, а на моменти падат до 2-5%, като доверието в гръцкия парламент по време на кризата в еврозоната например.Всяко общество има нужда от авторитетна власт. Никой не е експерт по всичко и затова за огромната част от решенията в живота ни разчитаме и се доверяваме на авторитети. Когато хората са убедени, че властта е неавторитетна, те съзнателно или несъзнателно започват да разчитат на други авторитети. И тук идва по-дълбокият проблем. Този, който не разбира от дадена тема, трудно може да различи истинския от фалшивия авторитет по нея. "Прочетох в гугъл" става аргумент за много хора, както е аргумент и "всички в моя фейсбук фийд смятат така". "Освобождението" от авторитета на властта всъщност може да доведе до по-срамни робства – до сляпо следване на фалшиви кумири, гурута и герои.В тази мътна вода, разбира се, плуват хора, които искат да изкарат пари. Технологията е проста и паразитира върху широко разпространени мнения, които се тиражират безпросветно. Тези мнения трябва да са срещу експертния консенсус по дадена тема, срещу властта или срещу "естаблишмънта" най-общо. "Ваксините са вредни, тровят населението с кемтрейлс, бежанците имат краста и по принцип са заразни, Брекзит е добър за икономиката, Мексико ще плати за стената, която ще спре миграцията" и т. н. В социалните мрежи има фирми, чийто бизнес модел разчита на тиражирането на подобни твърдения: всеки клик може да донесе цент, потенциална реклама и други екстри.Това е по-малкият проблем – тези бизнес модели са все още спорни. Но традиционните медии – печатни или електронни – също могат да се впуснат в надпреварата да припечелят от такива "новини". Създават се сайтове от типа "ШОК, БОМБА, СЕНЗАЦИЯ", Баба Ванга става редовен източник на информация, телевизионни шоу програми "специализират" и в областта на избирателните системи и т.н.Гладът за "истински" авторитети бързо се комерсиализира и продавачите на "истина", започват да я произвеждат в индустриални количества. Тази "истина" обаче е отвъд традиционните концепции за истина – тя е всъщност "пост-истина". Характерно за нея е, че не е важно дали отговаря на реалността, а дали се харесва, дали разпалва страстите и генерира интерес. Хората може и да знаят, че тя се разминава с реалността, но пак може да им е приятно да я чуват.В тази токсична среда властта и кандидатите за власт – политическите партии – имат няколко възможни стратегии за реакция. Те трябва да възстановят своя авторитет, трябва да убедят хората да им дадат своето доверие. Ето какво е изпробвано досега:- Откровен популизъм: партиите ритуално се отказват от експертността и се заклеват да следват "волята на хората", каквато и да е тя. "Вие сте прости, аз съм прост, ще се разберем"; "Смятам, че мажоритарната система не е добра, но щом хората я искат, заставам зад тях" За да не се фиксираме само върху наши герои, можем да си припомним и думите на Майкъл Гоув: "Стига с тези експерти!". Доналд Тръмп също беше обявен от цели експертни общности като "неподходящ" за президент, но той избра народната любов. Откровеният популизъм върви добре с атака срещу "експертите" по принцип. Говорителите на народа заклеймяват "продажни, корумпирани, доморасли, необразовани и т.н." експерти, като същевременно величаят преценката и мнението на обикновения човек. Не че това е нещо ново и особено оригинално – дитирамби за доброто и истинното сърце на народа можем да видим в образи от Альоша Карамазов до Андрешко. Новото е, че днес те се произвеждат в индустриални количества и се разпространяват с по-висока, вирусна скорост;- Партията-медия: някои предприемачи влизат в политиката на гърба на комерсиализирани авторитети – теливизии най-вече. От телевизионна програма или шоу се прави партия – процес, който у нас е вече банализиран. Той роди такива политически феномени като Сидеров, Симеонов, Бареков, Трифонов и има потенциал за много още;- Моделът "КОЙ": при него не става дума за формална симбиоза между партия и медия, а за договорености и обвързаности между политици и медийни магнати. Проблемът с второто правителство на Борисов бе, че то дойде на власт с обещания за разгради модела "КОЙ", а всъщност само го заздрави. Медийните монополи останаха непокътнати, захватът на съдебната власт от корпоративни интереси се запази, не бе разследвана както трябва аферата "КТБ", в която медийно-корпоративно-магистратските връзки са най-видими. Затова и Борисов загуби собствените си избиратели – хората от столицата и големите градове. При смяна на властта в следващия парламент медиите на "КОЙ" ще се обърнат автоматично и еднозначно срещу него, както са го правили досега – тук за "лоялност" няма място. Въпросът е, че ГЕРБ и Борисов трудно вече ще могат да минат като почтени борци срещу този модел, който те с удоволствие прегръщат, когато ги обслужва. Кой всъщност не иска генераторите на "пост-истина" да действат на пълни обороти за него?;- Експертната партия: Реформаторският блок с Гражданския съвет се опита всъщност да институционализира експертността и социалните мрежи в своята архитектура. Създадени бяха "работни групи" по теми, генерирани бяха политики, част от които влязоха и в програмата на правителството "Борисов 2". Въпреки тези частични успехи, този модел не сработи по следните причини. Първо, блокът не застана единно зад тези политики и по въпроса за съдебната власт се разцепи. Второ, и по-важно, РБ не се противопостави единно на модела "КОЙ", след като стана ясно, че ГЕРБ са по-скоро за запазването му. Трето, фокусирането върху важни, но силно специализирани теми, сви обхвата на блока до хората, които следят по-интензивно политиката. В крайна сметка експертността не трябва да бъде насочена към експертите, а да доказва полезността си за всички;- Партията-процедура: Американските партии отдавна са се превърнали в процедура по излъчване на кандидати. Затова стана възможно Тръмп да спечели, въпреки мнението на партийното ръководство, както Обама преди него. В европейски контекст Подемос в Испания се опитва да следва този път. Под ръководството на политически философи, Подемос е партия, която действа като гигантска делиберативна процедура – непрекъснати допитвания (на живо или в социалните мрежи) до хората, обвързване на финансирането с решенията, разчитане на малки дарения по интернет, които рефлектират подкрепа за конкретни политики и т.н. Партията става всъщност инфраструктура за вземане на решения, без претенции да образова или да налага собствено мнение. Проблемът с тази тенденция е, че всъщност партията изоставя претенцията си да бъде авторитет и става уязвима от вземане на абордаж от неясни интереси (Тръмп) или случайни коалиции.Този кратък обзор прави ясни две заключения. Първо, партиите и властта се адаптират към новите реалности и възприемат стратегии за своето оцеляване. Второ, нито една от тези стратегии не дава задоволителен отговор на въпросите със загубата на авторитет, което се потвърждава и от ниските нива на доверие в политическото въобще. Битката не е загубена обаче.(Следва продължение)


description: Парламентът на Швейцария се отказа да изпълнява решение на референдум от 2014г. за въвеждане на квоти за работещи в страната граждани на ЕС.

title: Парламентът на Швейцария не изпълни решение на референдум

maintext:
Европейската комисия би трябвало да изрази позицията си по тази промяна през следващата седмица. Няма сигурност, че тя ще даде съгласието си, защото на няколко пъти еврокомисарите предупредиха, че срещу граждани на ЕС не бива да има дискриминация в Швейцария. Освен това Брюксел внимава да не създаде прецедент, от който да се възползва Лондон по време на преговорите за Брекзит, особено покрай искането на британците да въведат контрол на движението на хора от ЕС през границата си, но да съхранят достъпа до единния пазар.
Среща на двустранната комисия с швейцарците ще има на 22 декември, а засега говорител на Еврокомисията коментира само, че приетият закон "изглежда се движи в правилната посока" като не въвежда квоти. В текста се определя, че този режим ще действа временно в определени сектори или райони от страната, в които безработицата е по-висока от средната. Те ще трябва да рекламират по-ясно свободните места в работните бюра и преди да назначат чужденец от ЕС, ще дадат предимство на швейцарци, ако искат работата. Прави се изключение за семейни фирми, но за останалите компании, нарушаващи закона, глобите стигат до 40 хиляди франка.Европейската комисия би трябвало да изрази позицията си по тази промяна през следващата седмица. Няма сигурност, че тя ще даде съгласието си, защото на няколко пъти еврокомисарите предупредиха, че срещу граждани на ЕС не бива да има дискриминация в Швейцария. Освен това Брюксел внимава да не създаде прецедент, от който да се възползва Лондон по време на преговорите за Брекзит, особено покрай искането на британците да въведат контрол на движението на хора от ЕС през границата си, но да съхранят достъпа до единния пазар.Среща на двустранната комисия с швейцарците ще има на 22 декември, а засега говорител на Еврокомисията коментира само, че приетият закон "изглежда се движи в правилната посока" като не въвежда квоти.
Четвърт от населението на Швейцария, или около 2 млн. души, са чужди граждани. Сред тях има 1.4 млн. от ЕС, а 365 000 пътуват всеки ден на работа през границата от съседните Франция, Германия и Италия.
SVP)
SVP е най-голямата партия в парламента и обвини останалите, че са отстъпили пред Брюксел и са изоставили швейцарския суверенитет. Освен това вотът на депутатите бил "безпрецедентно нарушаване на Конституцията", тъй като 50.3% от гласувалите на референдума ясно се изразиха в полза на поставяне на предел на броя на мигрантите от ЕС. Националистическата група
AUNS обяви, че ще опита да предизвика референдум за отмяна на свободното движение на европейци, защото страната се превърнала в "колония на ЕС".
Депутати от Швейцарската народна партия протестират с плакати "Нарушение на конституцията и "масовата имиграция продължава".
Horizon 2020
Erasmus за
Парламентът на Швейцария се отказа да изпълнява решение на референдум от 2014г. за въвеждане на квоти за работещи в страната граждани на ЕС и одобри компромисно решение в името на това да се запази достъпът до единния пазар.Европейската комисия отказа да наруши по искаен на швейцарите фундаменталния принцип за свобода на движение на хората в ЕС и страните от EFTA (зоната за свободна търговия, включваща и страни извън съюза като Швейцария). Ефектът от твърдата позиция на Брюксел се възприема като сигнал какво може да се случи по време на преговорите за напускане на съюза от страна на Великобритания.Закон за имиграцията, одобрен в парламента на Швейцария, определя, че няма да се ограничава достъпът на европейците до местния трудов пазар, а ще се стимулира наемането на швейцарските граждани пред чужденците.Консервативната Швецайрска народна партия (, която подкрепи референдума за квотите, реагира гневно на решението на депутатите. Освен че в закона няма споменаване на тази дума, живеещите в страната граждани на ЕС и трансграничните служители ще могат да се регистрират в бюрата по труда и да получават същото отношение като гражданите на федерацията.Две години политиците търсят начин как да реализират волята на избирателя без да скъсат отношенията с ЕС, който е основен пазар за швейцарския износ. Страната вече бе изключена от програмите на съюза за научни изследванияи отобмен на студенти.Икономическите и търговските отношения на Швейцария с ЕС се ръководят от пакет от над 120 двустранни договора, обвързани с т.нар клауза на гилотината - ако бъде нарушен един от тях, спира действието на всичките.


title: Смъртта на Кари Фишър изправя "Дисни" пред въпроса какво да прави с принцеса Лея

maintext:
Звездното трио на "Междузвездни войни" - Кари Фишър, Марк Хамил и Харисън Форд.
Неочакваната смърт на Кари Фишър хвърли филмовото студио Walt Disney в дилема какво да прави с героинята ѝ – някога принцеса Лея, а сега – генерал Лея Органа.Фишър, заедно с екранните си партньори Харисън Форд и Марк Хамил, които изпълняват ролите на Хан Соло и Люк Скайуокър, се завърна на екран в седмата част на сагата "Междузвездни войни: Силата се пробужда ". Филмът събра над 2 млрд. приходи в световен мащаб, припомня агенция "Ройтерс".Актрисата е приключила и снимките на епизод осми на "Междузвездни войни" , който трябва да излезе през 2017 г.Фишър трябваше да играе ключова роля и в деветата част на знаменитата поредица, които се очаква през 2019 г.Говорителка на "Дисни" отказа да коментира дали генерал Лея Органа ще се появи в бъдещите филми след осми епизод.През януари 2016 г. режисьорът Колин Тревъроу заяви, че няма търпение да "отведе на нови места" принцеса Лея и братът ѝ близнак Люк Скайуокър. "Те са икони, но са и понесли огромни загуби и предизвикателства през всички тези филми", каза Тревъроу пред Entertainment Tonight.Феновете вече спекулират как ще продължи битката между доброто и зло в отсъствието на Лея – безстрашния лидер на бунтовниците срещу Галактическата империя.Дигитално пресъздадена, младата Лея се появява за кратко и в "Rogue One: История от Междузвездни войни".Ако искат да правят това за в бъдеще, създателите на филмите ще трябва да получат разрешение от наследниците на Фишър.Възможно е сценарият на епизод девети да бъде променен, да бъдат заснети наново важни сцени от епизод осми или да се намери актриса, която прилича на Фишър. Създателите на "Хари Потър" направиха това, заменяйки Ричард Харис, който играеше директора на Училището за магия и вълшебство "Хогуортс" в първите два филма, с Майкъл Гамбън.


title: Бойко Борисов се похвали с коледна картичка от Барак Обама

maintext:
Премиерът в оставка Бойко Борисов публикува в профила си в социалната мрежа "Фейсбук" снимка на поздравителната картичка, която е получил от президента на САЩ Барак Обама и семейството му.
"Коледна картичка от сем. Обама. Сигурен съм, че президентът на САЩ Барак Обама
винаги ще остане добър приятел на България", пише Борисов.


description: "Тази година беше изключително динамична и интересна за мен. Постигнах една своя мечта. Много щастлива година, изпълнена с магия. Вече не се връщам към олимпийските игри. Имам нови цели, нови амбиции. Трябва да продължа да работя, за позабравя старите успехи, за да постигна нещо ново", каза Демирева.

title: Мирела Демирева може да пропусне зимния сезон заради травмата от Рио 2016

maintext:
Сребърната медалистка от олимпийските игри заяви, че годината ѝ е донесла много щастие и магия
[LAP.bg]
Сребърната медалистка от олимпийските игри Мирела Демирева все още не знае дали ще може да се състезава в стартовете през зимата. Тя обясни, че все още не е възстановена от травмата в коляното, получена във финала в скока на височина в Рио де Жанейро."Тренировъчната ми програма не започна по план. Оказа се, че контузията от Рио е доста по-сериозна. Тогава при третия опит малко съм разрушила кръстните си връзки на коляното. За един скачач това е изключително важен елемент от тялото, защото трябва изключителна стабилност в коляното за постигане на необходимата вертикална скорост", обясни Демирева.Докторът й е забранил да скача, докато чувства болки, защото рискът е голям. "Колената като цяло са ми доста здрави. Скачането ми е забранено, но имахме време да работим върху много други нeща. Чувствам се изключително силна, бърза и координирана. Толкова добре не съм се чувствала никога. Интересно ми е как ще преведа това върху техниката си за висок скок."Атлетката обясни, че ще мине контролни прегледи, от които ще се разбере дали ще може да се включи в стартовете от зимния сезон. "Треньорът предпочита да не рискуваме, защото през лятото има световно. Искам да скачам на олимпийския стадион и да бъда най-добра в сектора, така че ще преценим - предполагам в края на януари", допълни тя.Очаква се тази вечер Демирева да бъде избрана за спортист номер 1 на България за 2016 година, в която спечели и сребърен медал от европейското в Амстердам. "2016-а беше изключително динамична и интересна за мен. Постигнах една своя мечта. Много щастлива година, изпълнена с магия. Вече не се връщам към олимпийските игри. Имам нови цели, нови амбиции. Трябва да продължа да работя, за позабравя старите успехи, за да постигна нещо ново", каза Демирева.Тя си пожела да е здрава и да запази енергията и ентусиазма си за това, което прави всеки ден. А на българите пожела да имат вяра в себе си.


title: Президентът връчва мандат за съставяне на правителство на ГЕРБ

maintext:
Росен Плевнелиев
Фотограф: Красимир Юскеселиев
Днес президентът Росен Плевнелиев ще връчи първия проучвателен мандат за съставяне на правителство на ГЕРБ. Очаква се кандидатът за премиер на партията Бойко Борисов да го върне веднага неизпълнен.След това мандат ще бъде връчен на БСП, което се очаква да стане в понеделник. Лидерът на социалистите Корнелия Нинова вече обяви, че ще го върне веднага.Тогава в срок от седем дни Плевнелиев ще трябва да избере третата партия и да й връчи мандат. Досегашната заявка на президента е, че това трябва да е формация с най-големи гаранции да направи кабинет в рамките на 43-ия парламент. Към момента е по-вероятно да се върви към предсрочни парламентарни избори.


description: Крилото на "кавалерите" измести от деветото място Елвин Хейс (27 313), след като по-рано през сезона изпревари и Хаким Олайджуон (26 946).

title: Леброн Джеймс стана деветият най-добър реализатор в историята на НБА

maintext:
Олайджуон (26 946).
Джеймс вече има 27 315 точки
Най-добрите реализатори в историята на НБА:
1. Карим Абдул-Джабар - 38 387 точки
2. Карл Малоун - 36 928
3. Кобе Брайънт - 33 643
4. Майкъл Джордан - 32 292
5. Уилт Чембърлейн - 31 419
6. Дирк Новицки - 29 552
7. Шакил О'Нийл - 28 596
8. Моузес Малоун - 27 409
9. Леброн Джеймс - 27 315
10. Елвин Хейс - 27 313
Звездата на "Кливланд кавалиърс" Леброн Джеймс отбеляза 27 точки при разгромна победа срещу "Маями хийт" и се изкачи на девето място във вечната класацията на най-добрите реализатори в НБА.Шампионите спечелиха със 114:84 като домакини, а Джеймс увеличи актива си на 27 315 точки.Крилото на "кавалерите" измести от деветото място Елвин Хейс (27 313), след като по-рано през сезона изпревари и ХакимСъвсем скоро лидерът на "Кливланд" би трябвало да изпревари и Моузес Малоун (27 409). От действащите играчи с повече точки от Джеймс е единствено Дирк Новицки с 29 552 точки, а рекордьор е Карим Абдул-Джабар с 38 387 точки.Джеймс добави осем борби, осем асистенции и три откраднати топки за успеха срещу "Маями", като реализира десет от 22-те си стрелби от игра. Кевин Лав завърши с 28 точки и 15 борби, а Кайри Ървинг се отчете с 23 точки.Най-резултатен в състава на "Маями" беше Дерик Уилямс със 17 точки от пейката, а плеймейкърът Горан Драгич добави 15 точки."Кливланд" постигна 16-а победа от 21 мача и остава начело в Източната конференция. Със същия брой победи, но с две загуби повече е "Торонто раптърс", който през изминалата нощ победи "Бостън селтикс" със 101:94 като гост."Маями" допусна 16-ото си поражение от 23 мача и заема 13-ото място на изток. С по-слаби показатели в конференцията са само "Бруклин нетс" (6-15) и "Филаделфия 76" (5-18).


description: Това беше 50-ата победа на френската звезда за Световната купа (без да се смятат двете на олимпийските игри в Сочи) в неговия 242-и старт.

title: Мартен Фуркад спечели за първи път спринт в Поклюка, Анев взе точки

maintext: Френската звезда Мартен Фуркад увеличи преднината си за Световната купа по биатлон, след като за първи път в кариерата си спечели спринт в словенския център Поклюка.Това беше 50-ата му победа за Световната купа (без да се смятат двете на олимпийските игри в Сочи) в неговия 242-и старт. Той спечели и спринта в Йостерсунд и вече има 72 точки преднина в генералното класиране.От българите най-добре се представи Красимир Анев, който завърши 26-и и взе първите си точки за сезона.Фуркад измина 10-те километра за 23:11,7 минути без грешна стрелба и остави на 13,7 секунди след себе си Йоханес Тингенс Бьо от Норвегия, който също стреля безгрешно. С трето време е руснакът Антон Шипулин на 15,1 секунди.Анев също не допусна грешки при стрелбата, но финишира с изоставане от 1:21,4 минути. Антон Синапов завърши 45-и с две грешки на втората стрелба и с време на 1:49,6 минути.Владимир Илиев бяха бързо, но стреля слабо, като пропусна четири мишени и е над 2 минути изоставане от победителя. Димитър Герджиков е 85-и с една грешна стрелба.


description: За отмяна на резултатите от референдума, който се проведе на 6 ноември, във Върховния административен съд има две жалби от два инициативни комитета.

title: Жалба на Слави Трифонов забави жалба на Слави Трифонов за референдума

maintext:
Референдумът на 6 ноември бе иницииран от екипа на "Шоуто на Слави"
Фотограф: Велко Ангелов
За отмяна на резултата от референдума, който се проведе на 6 ноември, във Върховния административен съд има две жалби от два инициативни комитета.Видно от определение на съда от 23 ноември, което е качено на сайта му, тричленен състав на ВАС - Диана Гърбатова, Марио Димитров и Добринка Андреева, е оставил първата жалба без разглеждане, поради недопустимост и е прекратил делото. Аргументът на магистратите е, че в жалбата не се оспорва решението на ЦИК за обявяването на резултатите от допитването, а предходно решение, което самостоятелно е необжалваемо.Освен това жалбата е подадена не от инициативния комитет, организирал подписката за провеждането на референдума - както изисква законът, а от комитета, регистриран за агитация в разяснителната кампания с позиции ,да" в подкрепа на всички въпроси. По тази причина съдът приема, че жалбоподателят няма правен интерес от оспорване, тъй като този комитет не е засегнат пряко от оспорения акт.Прекратяването е оспорено пред 5-членен състав на ВАС, информира сайтът defacto.bg.Междувременно "правилният" инициативен комитет обжалва подлежащото на обжалване решение на ЦИК, отново пред ВАС. Заседанието по това дело бе вчера, а резултатът от него - производството е прекратено. По искане на самите жалбоподатели, друг 3-членен състав на съда - Нина Докторова, Татяна Хинова и Красимир Кънчев, са спрели производството в изчакване на окончателното решаване на първия спор като предопределящ изхода и на този.Споровете за законността на изборните резултати по закон трябва да приключват бързо, в случая с националния референдум и двете инстанции на ВАС трябва да се произнесат в 14-дневен срок.Повод за жалбите стана фактът, че 12 027 гласа не достигнаха референдумът да е задължителен. В допитването избирателите отговаряха на въпросите искат ли депутатите да се избират мажоритарно в два тура; подкрепят ли задължителното гласуване и намаляването на партийната субсидия на 1 лев.Въпросът за поведението на организаторите на референдума остава отворен, пише defacto.bg. Ако инициаторите, които са едни и същи в двата комитета, вярват, че още първия път са оспорили точното решение на ЦИК, защо завеждат второ дело. А ако са установили, че първият път са сгрешили, защо продължават да водят и това дело.


title: В болницата в Шумен са приети 26-има пострадали, един е починал

maintext:
Фотограф: Юлия Лазарова
Към момента има 26 пациента, приети в МБАЛ-Шумен. От тях трима са транспортирани в Клиниката по изгаряния на ВМА-Варна. Един от пациентите е починал. Това съобщиха от лечебното заведение, което е най-близкото до село Хитрино, където рано тази сутрин се врзивиха влакови цистерни с пропан бутан и поне петима души загинаха.Екип от болница "Св. Марина" Варна, ръководен от проф. Платиканов, вече е в болницата в Шумен. Други трима от пациентите се транспортират към болница "Св. Марина", сред които жена с тежка челюстно-лицева травма.Един от пациентите е починал при приемане в Шуменската болница, други трима са оставени в болницата в Шумен, защото са в критично състояние - на изкуствена вентилация и не могат да бъдат транспортирани към момента. Има готовност допълнителни реанимационни екипи да тръгнат към Шумен.Създадена е организация за доставяне на кръв и кръвни продукти към МБАЛ-Шумен от цялата страна. За кръводаряване призова по-рано през деня премиерът Бойко Борисов.При нужда, има създадена организация и за транспортиране на пациенти с въздушен транспорт, но такава необходимост към момента няма, информира лечебното заведение.


description: През март 2017 г. в България ще заработи звено за консултации по плана "Юнкер" в помощ на българските предприемачи, публичните институции и местната власт. Това следва от подписания днес в Люксембург меморандум за разбирателство от зам.-министъра на финансите Маринела Петрова и вицепрезидента наЕвропейската инвестиционна банка (ЕИБ) Вазил Хюдак.

title: През март в България ще заработи звено за консултации по плана "Юнкер"

maintext:
Фотограф: Юлия Лазарова
През март 2017 г. в България ще заработи звено за консултации по плана "Юнкер" в помощ на българските предприемачи, публичните институции и местната власт. Това следва от подписания днес в Люксембург меморандум за разбирателство от з ам.-министъра на финансите Маринела Петрова и вицепрезидента на
Европейската инвестиционна банка (ЕИБ) Вазил Хюдак.
Областите, в които звеното ще предоставя помощ, са идентифицирането, приоритизирането, подготовката, структурирането и изпълнението на стратегически проекти. Звеното ще предоставя и консултации за малките и средните предприятия при определянето и финансовото структуриране на техните проектни идеи, което ще
подпомогне бизнеса при адресирането на затрудненията, които среща при реализиране на намеренията си за разрастване и развитие.
Подкрепата ще обхваща и осигуряването на по-добър достъп до различни финансови инструменти, комбиниране на различни източници на финансиране и други финансови услуги.
"Основната задача на подписания днес Меморандум за разбирателство е да се преодолее съществуващото към момента несъответствие между големия брой проектни идеи в страната, които биха могли да бъдат реализирани с помощта на Европейския фонд за стратегически инвестиции, и факта, че България все още няма голям стратегически проект, който да е подкрепен по Плана "Юнкер", каза заместник-министър Петрова по време на церемонията по подписването на документа. Тя отбеляза, че българските предприемачи са изключително активни и изобретателни и платформата, която предстои да бъде създадена, ще съдейства за превръщането на множеството български проектни идеи в зрели инвестиционни предложения.
Вицепрезидентът на ЕИБ Вазил Хюдак изрази увереността си, че с меморандума ще се подсили представителството на банката в България и това ще й помогне по-добре да разбира нуждите на клиентите си. Според него това ще допринесе за постигането на основната цел – увеличаване на инвестициите.


description: Вероятно най-добрата новина е липсата на испански отбор в урната на поставените отбори, които са тесни специалисти по печелене на Лига Европа.

title: "Тотнъм", "Рома" и 3 турски отбора са на пътя на "Лудогорец" в Лига Европа

maintext:
Върджил Мисиджан и компания очакват следващия съперник в понеделник
Разпределение на урните Поставени Непоставени Аякс Андерлехт Апоел (Никозия) Астра Бешикташ* АЗ Алкмаар Фенербахче Селта Фиорентина Гент Копенхаген* Апоел (Беер-Шева) Лион* Краснодар Османлиспор Легия* Рома Лудогорец* Шалке Манчестър юнайтед Шахтьор Борусия (Мьонхенгладбах)* Спарта (Прага) Олимпиакос Сент Етиен ПАОК Тотнъм* Ростов* Зенит Виляреал Генк/Атлетик Б Генк/Атлетик Б
Българският футболен шампион "Лудогорец" може да има напълно приемлив съперник в първия кръг на елиминациите на Лига Европа, стана ясно след окончателното разпределение на урните за жребия.Английският "Тотнъм" и италианският "Рома" изглеждат най-тежките съперници за отбора на Георги Дерменджиев, но пък най-опасни обичайно са руските и украинските отбори като "Шахтьор" (Донецк) и "Зенит" (Санкт Петербург).Вероятно най-добрата новина е липсата в урната на поставените отбори на испански отбори, които са тесни специалисти по печелене на Лига Европа.В същото време шансът "Лудогорец" да пътува до Турция е значително по-висок от всичко останало, защото могат да им се паднат цели три отбора от там - "Бешикташ", "Фенербахче" и "Османлиспор".Разградчани се оказаха в една урна на непоставените с "Манчестър юнайтед", "Борусия" (Мьонхенгладбах) и "Виляреал".Разпределението по урни се прави, като в едната попадат победителите в групите в Лига Европа заедно с четирите трети отбора от Шампионската лига с най-голям точков актив.В другата урна са подгласниците от Лига Европа и останалите четири отбора от Шампионската лига.Все още не е ясно разпределението на последните два отбора "Генк" и "Атлетик" (Билбао), но белгийците имат нужда само от точка в последния си отложен мач със "Сасуоло", за да спечелят групата.Жребият е в понеделник в 14 часа, а мачовете ще се играят на 16 и 23 февруари.Отборите със звездички идват от Шампионската лига.


title: Фотогалерия: Гробницата на Наполеон Бонапарт грейна в коледни светлини

maintext:
1/12 снимки в галерията Гробницата на император Наполеон Бонапарт е украсена с коледни светлини по инициатива на ''Домът на инвалидите'' в Париж, Франция.
В църквата на инвалидите се намират и тленните останки на Наполеон Бонапарт. Гробът му е изработен от порфир и се намира в златния купол на църквата.


title: Обилен сняг в Ловешко, движението по "Хемус" е ограничено

maintext:
Фотограф: Юлия Лазарова
и на път I-2 в посока Ловеч
Започналият тази вечер снеговалеж изкара почистващата техника по пътищата на страната.Въведено е временно ограничение на движението на тежкотоварни автомобили по магистрала "Хемус" между София и Ябланицаи, съобщи пътната агенция. Снежната покривка в Ловешко по пътя София - Варна е достигнала 20 см, съобщи за БТА директорът на Областното пътно управление Георги Грозданов. По думите на Грозданов пътят постоянно се почиства, но снеговалежът е много обилен.Затворен за движение на всички МПС е и проходът Троян -Кърнаре поради силен вятър и снегопочистване.Освен в Ловешко пътната агенция въведе и други ограничения на движението заради необподимостта пътищата да бъдат почистени. Временните мерки засягат пътищата Рибарица- Шипково и Долно Камарци -Пирдоп, където ограничениятаважат за всички коли, и участъците Девин - Михалково и Батак - Доспат, затворени за коли с ремаркета и полуремаркета.Кметът на София Йорданка Фандъкова разпореди на фирмите, ангажирани със снегопочистването, да разположат специализирана техника за зимно почистване на определените 68 места в града, съобщиха от Столичната община.Започнали са обработки в районите Панчарево, Витоша, Нови Искър, като приоритетно се обработват улици, по които се движи градският транспорт и основни улици в кв. "Симеоново", Бистрица, селищата Кътина, Балша и други. На терен работят над 20 снегопочистващи машини. Опесъчаване се извършва на планинските пътища "Драгалевци - Алеко" и "Бояна - Златни мостове" в планината Витоша.Прогнозата на метеоролозите за утре не съдържа предупреждения за опасни валежи. Силен вятър ще има в 14 области - Благоевград, Кюстендил, Кърджали, Хасково, Ямбол, Бургас, Сливен, Търговище, Шумен, Варна, Русе, Разград, Силистра и Добрич.


title: Верон се връща на терена като играещ президент на "Естудиантес"

maintext:
Верон се оттегли от футбола в края на 2014 г., но ще се завърне заради поет ангажимент към феновете
Президентът на аржентинския "Естудиантес" Хуан Себастиан Верон ще поднови състезателната си кариера.41-годишният полузащитник подписа договор за 18 месеца със своя роден клуб и ще се върне на терена две години след като се оттегли от футбола.Бившият играч на "Манчестър юнайтед" и "Челси" ще играе за минималната в отбора заплата, която ще дарява обратно на "Естудиантес".Верон обеща на феновете на "Естудиантес", че ще поднови кариерата си, ако бъдат разпродадени 65% от местата на 53-хилядния "Естадуо Унико".Завръщането му в игра най-вероятно ще бъде в контролата с "Байер" (Леверкузен) на 8 януари, която е част от приятелски турнир "Флорида къп".Верон е юноша на "Естудиантес". Той играе за първия отбор на родния си клуб в три различни периода (1994 - 1996 г., 2007 - 2012 г. и 2013 - 2014 г.).Аржентинецът помогна на "лъвовете" да спечелят две титли през 2006 и 2010 г. и Копа Либертадорес през 2009 г.Полузащитникът е играл още за "Бока хуниорс", "Сампдория", "Парма", "Лацио", "Манчестър юнайтед", "Челси" и "Брандсен". Той има и 73 мача за националния отбор на Аржентина, в които е отбелязал девет гола.


title: Условията в планините не са подходщи за туризъм, предупреждава Планинската спасителна служба

maintext:
Фотограф: Юлия Лазарова
Условията в планините не са подходящи за туризъм, съобщават от Планинската спасителна служба (ПСС) към Българския червен кръст, цитирани от агенция "Фокус".Температурите са между – 8 и 0 градуса. Навсякъде във високата част на планините превалява сняг. Времето е облачно и ветровито. Лифтовите съоръжения в курортите работят.За Черни връх на Витоша на страницата на службата е обявен силен вятър и снеговалеж с лавинна опасност. В Банско облачността е разкъсана, но на връх Тодорка се отчита силен вятър и най-ниска температура за Пирин. На Мусала и в Боровец също има опасност от лавини.През изминалото денонощие в планините няма регистрирани инциденти. Подробна информация за обстановката в планините има на сайта на ПСС


title: Зелените с ново ръководство, готвят се за избори и коалиция

maintext:
Владислав Панев
Фотограф: Красимир Юскеселиев
Национално събрание на партия "Зелените" избра Владислав Панев за нов съпредседател на партията. Другият от съпредседателския тандем е Зарица Георгиева, която е избрана през декември 2015 г.Събранието е делегирало на Националния съвет да вземе решение за участие в коалиция за предсрочните избори, които ще са през март или април. Напълно отворени сме за коалиция, тъй като осъзнаваме, че самостоятелно нямаме големи шансове за влизане в Народното събрание, каза Панев пред "Дневник". Влизането за "Зелените" в парламента е важно, за да могат да се отстояват зелените политики. Партията има пет принципа на коалиране: забрана за ГМО; забрана за неконвенционални методи за проучване и добив на нефт и газ; недопускане на нови ядрени мощности; забрана за строителство в национални и природни паркове и защитени зони; да не се допускат в кандидатски листи сътрудници на ДС.Целите на "Зелените" за следващите избори са: осигуряване на реално политическо представителство против мафията в България, постигане на икономически просперитет чрез изграждането на силна, чиста и устойчива икономика, върховенство на закона, справедливост и сигурност чрез цялостна реформа в съдебната система.Панев смята, че през последните 2 години "Залените" са напреднали като потенциал и мисли, че партията има какво да предложи на избирателите. Като една от политическите сили, с които биха могли да си партнират, Панев вижда заявката за нова партия на Христо Иванов. Появата на този политически субект е добра новина за нас, каза Панев. Той е финансов експерт, работил е като журналист, а от 2006 г. досега е собственик на компания за управление на инвестиции. Зарица Георгиева е експерт по международни отношения и поддържа връзките на "Зелените" с Европейския парламент и Европейската комисия.


description: Германски туристи с коледни шапки и сърфове на плажа в Сидни.

title: Снимка на деня: Коледа в Австралия на сърф

maintext: 1/1 снимки в галерията Германските туристи Мими Вебелинг (вляво) и Полин Лапетит се подготвят да карат сърф на плажа "Бонди" в Сидни, Австралия. И макар за европейците топлото време да е в разрез с представите за Коледа, те са с коледни шапки по случай празника.


title: Външният министър отхвърли обвиненията за износ на българско оръжие в Сирия

maintext:
Даниел Митов
Фотограф: Анелия Николова
"Българската страна спазва стриктно стандартите – не сме изнасяли оръжие за Сирия след началото на конфликта през 2011 г." - това заяви в интервю за Би Ти Ви министърът на външните работи в оставка Даниел Митов.Той коментира изказване на руски сапьори пред местна телевизия, че са намерили "огромни количества" български, немски и американски оръжия в района на източен Алепу. Говорителката на руското външно министерство Мария Захарова пък коментира пред ТАСС преди ден, че въпросните оръжия са с изтекъл лиценз."Не приемам обвинения от страна, която е виновна за цивилни жертви в Алепо () Русия не е част от договора за търговия с оръжие, от конвенцията за забрана за касетъчни боеприпаси и противопехотни мини. Не може страна като нея да морализаторства срещу България, която стриктно си спазва ангажиментите", каза в отговор Митов и напомни, че към Министерството на икономиката действа комисия за експортен контрол на износа на специална продукция.Темата за лицензите министърът коментира с думите, че след разпада на СССР лицензите спират да бъдат обслужвани и различни държави започват да произвеждат променени оръжия – с конструктивни изменения, с изменения в материалите, така че по същество това е различен продукт.Помолен да коментира думите на президента Росен Плевнелиев, че Русия води съзнателна политика за подкопаване на ЕС отвътре, Митов отговори, че президентът казва неща, които са известни на всички."Не става думи за врагове. Стават обаче големи геополитически размествания и дестабилизацията на ЕС е факт именно заради тях. Русия не ни е враг, но трябва да се види реалността такава, каквато е. Не става въпроси за врагове, а за интереси", подчерта министърът. "Води се целенасочена кампания за възстановяване на някакъв тип руско влияние държави, които са част от ЕС ни НАТО – и това не е само в Източна Европа , но и в Западна", смята той."Русия има своя интерес, но той не е българският. Нашият е да бъдем част от образования, цивилизован европейски свят", подчерта външният министър в оставка. "Идеята, че България може да бъде извадена от НАТО, например, е проблемна. А такива идеи се лансират. НАТО е най-големия гарант за българската национална сигурност. 70% от военния потенциал в света е в НАТО – това е най-големият военно-политически съюз в историята на човечеството. Излизането ни от НАТО е заплаха", посочи Митов.Външният министър потвърди, че Турция има списък с български граждани, които не са желани на нейна територия без да конкретизира броя им. По данни на ДПС става дума за 160 души, между които и председателят на движението Мустафа Карадайъ. Митов каза, че българската държава е отправила запитване до Анкара, но в отговор не е получила мотиви, нито имената на хората, като поясни, че Турция има право да не назовава причините. От своя страна България си запазва правото на реципрочни действия, каза Митов.